‎(แบลนด์)
‎(เราสนับสนุนทหารของพวกเรา)
‎นี่คือเหรียญรางวัลทั้งหมดของโทบี้
‎นี่คือหัวใจสีม่วงของโทบี้
‎เขาได้มันมาจากการได้รับบาดเจ็บที่อัฟกานิสถาน
‎พวกเราภูมิใจในตัวโทบี้มาก
‎ตอนที่เขาได้เหรียญพวกนี้มา
‎แต่ฉันยินดีคืนทั้งหมดนี้เพื่อเอาเขากลับคืนมา…
‎(มีทหารผ่านศึก) ‎(มากกว่า 100,000 คนติดคุกในสหรัฐฯ)
‎(ในจำนวนนี้มีมากกว่า 15 เปอร์เซ็นต์)
‎(ถูกตัดสินลงโทษในข้อหาฆาตกรรม)
‎(นี่คือเรื่องราวของนักโทษ หมายเลข 296785)
‎(สิบเอกโทบี้ เกรกอรี) ‎(สิงหาคม 2009 - มิถุนายน 2010)
‎ฉันชื่ออรันดา เพอร์กินส์
‎ฉันเป็นแม่ของโทบี้ เกรกอรี
‎เขาไปประจำการที่อัฟกานิสถานสองครั้งติดกัน
‎และมันเลวร้ายมากๆ
‎โทบี้ไม่เหมือนเดิมหลังจากประจำการครั้งสุดท้าย
‎กองทัพ…
‎ทำอะไรบางอย่างกับเขา
‎และตอนนี้เขาไม่ใช่โทบี้ของฉัน
‎(ซีรีส์จาก NETFLIX)
‎(รับใช้ชาติและชดใช้บาป)
‎(เรือนจำเมืองเจฟเฟอร์สัน) ‎(รัฐมิสซูรี)
‎(ห้ามผู้กระทำผิด) ‎(ออกเกินกว่าจุดนี้โดยไม่มีเจ้าหน้าที่คุ้มกัน)
‎(เกรกอรี, ที 296785)
‎ผมคือโทบี้ เกรกอรี
‎(ไม่มีทหารผ่านศึกรุ่นไหนจะรู้สึกว่าถูกทอดทิ้งอีก)
‎ผมอยู่ที่เรือนจำเมืองเจฟเฟอร์สัน
‎อยู่ในรัฐมิสซูรี
‎(ในปี 2016 โทบี้ เกรกอรี) ‎(ยอมรับสารภาพผิดในข้อหาฆาตกรรม)
‎ผมถูกตัดสินจำคุก 24 ปี ‎จากการฆ่าโดยเจตนาแบบไม่มีการไตร่ตรอง
‎เพราะความสามารถที่ลดลงจากการ…
‎ป่วยทางจิตจากเหตุการณ์รุนแรง
‎ผมเกิดวันที่ 16 กรกฎาคมปี 1974
‎(เมืองเบลล์)
‎ผมโตมาในเมืองเล็กๆ ของเบลล์ รัฐมิสซูรี
‎ที่นั่นไม่มีอะไรให้ทำเยอะสักเท่าไร
‎เราออกไปที่ลำธารและปาร์ตี้กัน
‎และตั้งแต่นั้นมาผมก็รู้ว่าเป็นคนชอบดื่ม
‎ในช่วงวัยรุ่น ผมก็ดื่มมากขึ้นเรื่อยๆ
‎มันไม่ได้เตลิดเปิดเปิงซะทีเดียว จนกระทั่งผม…
‎เมื่อผมเข้ารับราชการทหาร
‎ตอนนั้นมันเป็นการฆ่าเวลา
‎(เมื่ออายุ 23 ปี) ‎(เกรกอรีสมัครเข้าร่วมนาวิกโยธินสหรัฐฯ)
‎ตอนสมัยเด็กผมคิดเสมอว่าอยากเข้าร่วมกองทัพ
‎แต่ตอนที่ผมลงจากรถบัสที่ค่ายทหารนาวิกโยธิน
‎ผมคิดว่า "ผมทำอะไรกับตัวเองเนี่ย"
‎ทำไมผมถึงอยากให้ตัวเองเจอกับเรื่องแบบนี้…
‎แต่พอผมเรียนจบ ผมก็รู้สึกได้ถึงความสำเร็จ
‎ที่ได้ตำแหน่งเป็นนาวิกโยธิน
‎และมันก็เยี่ยมมาก…
‎ได้สักพัก
‎(ระหว่างที่เขาอยู่กับนาวิกโยธิน)
‎(เกรกอรียื่นคำร้องอย่างเป็นทางการ)
‎(ร้องเรียนทหารนายหนึ่ง)
‎เธอสนใจผมเป็นการส่วนตัว
‎และสิ่งที่เธอทำกับผมนั้น ‎ไม่เพียงแต่ขัดต่อนโยบายแต่ยังผิดกฎหมายด้วย
‎เธอจะเข้ามาพร้อมใช้อาวุธปืนข่มขู่
‎และ…
‎เธอก็จะล่วงละเมิศทางเพศกับผม
‎เธอจะให้ผมกินยาไวอากร้าและมีเซ็กส์กับเธอ
‎จริงๆ แล้วเธอบีบคอผม
‎และผมเชื่อว่าเธอจะยิงผมแล้วลอยนวลไปได้
‎เธอพรากทุกสิ่งทุกอย่างไปจากผม
‎ผมรู้สึกอ่อนแอ
‎และผมรายงานเรื่องนี้
‎สิ่งที่ผมได้คือ ‎"ผู้ชายไม่ถูกล่วงละเมิดทางเพศ
‎คุณควรดีใจที่เธอมีเซ็กส์กับคุณ"
‎(ผลจากการทำชำเรานี้ เกรกอรีถูกวินิจฉัยว่า) ‎(ป่วยทางจิตจากเหตุการณ์รุนแรง)
‎(เขาออกจากนาวิกโยธินในปี 2005)
‎(เป็นเวลาสองปีที่เกรกอรีดิ้นรน)
‎(หางานทำในฐานะพลเรือน)
‎(ในปี 2007 กองทัพสหรัฐฯ เปิดรับสมัครทหาร)
‎(เพื่อเป็นการตอบสนอง) ‎(ต่อสงครามในอิรักและอัฟกานิสถาน)
‎(เกรกอรีตัดสินใจเข้าร่วมกองทัพอีกครั้ง)
‎ผมถูกส่งไปอัฟกานิสถานในปี 2008
‎ผมได้รับมอบหมายกับกองพลทหารราบที่ 2506
‎เราอยู่บนเส้นทางจัดส่งของ
‎และเราถูกยิงด้วยจรวด
‎พูดง่ายๆ คือทุกวัน
‎วันที่ 15 ธันวาคม ปี 2008
‎เป็นวันที่ผมได้รับบาดเจ็บสาหัสที่สมอง
‎และได้รับหัวใจสีม่วง
‎ผมได้ยินเสียงปล่อยจรวด
‎จริงๆ มันพุ่งชนหลุมหลบภัยที่เราจะต้องหลบในนั้น
‎และทำให้ผมหมดสติ
‎ผมสับสนงุนงงไปหมด
‎ผมเลือดออกจากจมูกและปาก
‎ผมตั้งสติกลับคืนมาไม่ได้
‎ผมไม่ได้ถูกนำตัวส่งทางอากาศ
‎เพราะพวกเขาต้องการให้ทุกคนอยู่ที่นั่น
‎แต่มีรายงานว่าผมทำตัวไม่เหมือนเดิม
‎(แม้จะมีความกังวลด้านสุขภาพจิต)
‎(เกรกอรีก็ยังถูกส่งตัวไปปฏิบัติภารกิจต่อ)
‎(ในที่สุด ปี 2011) ‎(เขาถูกส่งตัวให้เข้ารับการรักษาสุขภาพจิต)
‎(ที่ฟอร์ตคาร์สัน รัฐโคโลราโด)
‎หมอตรวจหาความผิดปกติของร่างกายสองครั้ง…
‎เธอจดไว้ในแฟ้มประวัติว่า ‎สมองส่วนหน้าของผมเสียหายมาก
‎เธอบันทึกว่ามันมาจากการออกไปปฏิบัติภารกิจ
‎(เกรกอรีได้ถูกวินิจฉัยอีกครั้งว่า) ‎(ป่วยทางจิตจากเหตุการณ์รุนแรง)
‎(ในขณะอยู่ที่ฟอร์ตคาร์สัน)
‎(เกรกอรีเริ่มความสัมพันธ์) ‎(กับเพื่อนทหารชื่อ ไอเนซ ทัลค์)
‎(กองทัพบกสหรัฐฯ)
‎(ทั้งสองคนเคยรับใช้ชาติด้วยกันในอัฟกานิสถาน)
‎มันมี…ความเชื่อมโยงกัน
‎เพราะตลอดเวลาที่ผมอยู่ในกองทัพ ‎พยายามคุยกับใครสักคน ไม่มีใครเข้าใจผมเลย
‎ผมมีความรู้สึกว่าคนอื่นคงคิดว่าผมบ้า
‎แต่เธอไม่คิดแบบนั้น
‎เธอแบ่งปันประสบการณ์ที่เหมือนกัน
‎และสิ่งต่างๆ ในชีวิตเธอ
‎ดังนั้นผมเลยรู้สึกถึงความเชื่อมโยง
‎(ในปี 2012 เกรกอรีได้รับคำสั่ง) ‎(ให้ปลดเกษียณด้วยเหตุผลทางการแพทย์)
‎(ขอต้อนรับสู่กองทัพบกสหรัฐฯ) ‎(ศูนย์สนับสนุนซ้อมรบของความเป็นเลิศ)
‎(ฟอร์ตลีโอนาร์ด วูด) ‎(เซนต์โรเบิร์ต 1 ไมล์)
‎ไอเนซถูกส่งไปฟอร์ตลีโอนาร์ด วูด รัฐมิสซูรี…
‎และผมกำลังจะเกษียณและกลับบ้าน
‎ผมย้ายมาแถวๆ เมืองเซนต์หลุยส์
‎และในที่สุดผมกับไอเนซก็แต่งงานกันในปี 2013
‎ผมมีปัญหาในการปรับตัวเข้ากับชีวิตพลเรือน
‎ผมไม่สามารถรักษางานหรือรั้งงานเอาไว้ได้
‎และผมกำลังพยายามปรับตัว
‎(ช่วงต้นปี 2016 เกรกอรีไม่มีรายได้ประจำ)
‎(ดื่มหนักมากและความสัมพันธ์) ‎(ของเขากับไอเนซถดถอยลงไปเรื่อยๆ)
‎ผมไม่อยากที่จะยอมรับว่าผมกำลังล้มเหลว
‎(วันที่ 4 สิงหาคม ปี 2016)
‎ผมจำอะไรจากวันนั้นไม่ได้เลย
‎คนที่เห็นผมในวันนั้น
‎บอกว่าเขาคุยกับผม
‎แต่ผมไม่เหมือนเดิม
‎(หลังห้าโมงเย็นไม่นาน เกรกอรีขับรถเจ็ดไมล์)
‎(ไปยังโรงเตี๊ยมโอเวนส์วิลล์ มอเตอร์ อินน์)
‎(เป็นที่ที่ไอเนซซึ่งตอนนี้ระหองระแหงกันพักอยู่)
‎(โรงเตี๊ยมโอเวนส์วิลล์ มอเตอร์ อินน์)
‎ผมนอนไม่พอ
‎ขาดยารักษาโรค
‎มีแอลกอฮอล์เข้ามาเกี่ยว
‎(เวลา 17.40 น.) ‎(เกรกอรีเข้าไปในห้องของไอเนซ)
‎(เวลา 17.43 น.) ‎(เกรกอรีชักปืนออกมาและยิง)
‎(รถพยาบาล)
‎ผมตื่นขึ้นในวันถัดมา
‎ถูกใส่กุญแจมือไว้กับเตียง
‎(หลังจากยิงไอเนซ เกรกอรีก็ยิงตัวเอง)
‎ผมยิงตัวเองที่ใต้คาง
‎มันระเบิดฟันหน้าของผมกระจุย
‎สิ่งที่ทำให้หน้าของผมติดอยู่ด้วยกันคือแผ่นโลหะ
‎(ขณะอยู่ในโรงพยาบาล) ‎(เกรกอรีได้รับแจ้งว่าไอเนซตายที่จุดเกิดเหตุ)
‎ตอนที่พวกเขาบอกผม
‎ว่าคนที่เสียชีวิตคือไอเนซ
‎มันทำให้ผมสิ้นหวัง
‎เพราะตอนแรกผมรับมันไม่ได้เลย
‎และผมคิดว่าก็ยังเป็นอยู่จนทุกวันนี้
‎ผมรับมันไม่ได้
‎(24 ชั่วโมงหลังการยิง)
‎(เกรกอรีถูกตั้งข้อหาฆ่าโดยเจตนา)
‎ผมรักเธอ
‎และ
‎ผมจะไม่…
‎ผมคงไม่ทำมัน…
‎โดยที่ไม่มีตัวแปรอื่นๆ
‎และผมเชื่อว่า
‎การที่ผมออกรบ
‎และการป่วยทางจิตจากเหตุการณ์รุนแรง
‎เป็นสาเหตุ
‎ผมภูมิใจที่ได้รับใช้ชาติ
‎ผมภูมิใจทุกอย่างที่ผมทำสำเร็จ
‎แต่พูดตามตรงเพราะสิ่งที่เกิดขึ้น
‎ผมคงไม่รับใช้ชาติกับกองทัพเลย
‎(ไม่มีทหารผ่านศึกรุ่นไหนจะรู้สึกว่าถูกทอดทิ้งอีก)
‎(เมืองเซนต์หลุยส์ รัฐมิสซูรี)
‎(ห้องสมุดมหาวิทยาลัยโทมัสเจฟเฟอร์สัน)
‎ตลอด 24 ปีที่ผ่านมา
‎ผมมีประสบการณ์ในการรักษาทหารผ่านศึก
‎จากหลากหลายรูปแบบของการออกรบ…
‎จากอัฟกานิสถาน อิรัก เวียดนาม
‎ผมหวังว่านี่จะเป็นเพียงกรณีเดียว
‎มันช่างน่าเศร้าใจเมื่อคุณมองไปทั่วสหรัฐฯ
‎มันเกิดขึ้นบ่อยกว่าที่ควรจะเป็น
‎ผมชื่อดร.สตีฟ บรูซ
‎ในปี 2016 ผมได้รับการติดต่อ ‎จากทนายฝ่ายจำเลยของโทบี้ เกรกอรี…
‎เพื่อประเมินคุณเกรกอรีในคุก
‎ดูประวัติการบาดเจ็บของเขาว่าใช่หรือไม่
‎มันอาจจะเป็นส่วนหนึ่งว่าทำไม
‎พฤติกรรมของเขาถึงคุ้มดีคุ้มร้าย
‎จบลงด้วยการที่เขายิงภรรยาตัวเองในวันนั้น
‎ผมเจอคุณเกรกอรีในคุกหลายชั่วโมง
‎ในห้องที่มีแค่ผมกับเขา
‎ไม่มีทนายอยู่ด้วย
‎บันทึกทางการแพทย์ของคุณเกรกอรีเป็นส่วนสำคัญ
‎ของประวัติการบาดเจ็บระหว่างอยู่ในกองทัพ
‎ในขณะที่ออกรบอยู่ในอัฟกานิสถาน
‎คุณเกรกอรี
‎ได้รับบาดเจ็บทางสมองอย่างรุนแรง
‎เขาบอกว่าเขาเริ่มหวาดระแวงขึ้นจนเขาคิดว่า
‎ทหารที่ทำงานด้วยกันนั้น
‎กำลังกลายเป็นส่วนหนึ่งของศัตรู
‎ซึ่งทำให้พวกเขาตกอยู่ในความเสี่ยง
‎ตัวเขาเองอยู่ในความเสี่ยง
‎ถึงจุดที่ผู้บัญชาการ ‎สังเกตุเห็นถึงความหวาดระแวงนั้นเช่นกัน
‎และพวกเขาสั่งปลดประจำการ
‎และส่งเขากลับบ้าน
‎(โรงเตี๊ยมโอเวนส์วิลล์ มอเตอร์ อินน์)
‎เมื่อผมถามเขาเกี่ยวกับเหตุการณ์ในวันที่ยิง
‎เขาระบุว่าเขาจำได้น้อยมากเกี่ยวกับการยิง
‎เขาระบุว่าเขาดื่มหนักมากๆ
‎ก่อนที่จะเจอภรรยาและพบเธอที่โรงแรม
‎(โมเต็ล ทางเข้า)
‎ความจริงที่ว่าเขาเมานั้น
‎คุณมักจะจำเหตุการณ์รอบตัวไม่ได้เป็นอย่างดี
‎ด้วยประวัติการดื่มแอลกอฮอล์ที่ยาวนาน
‎เพื่อตอบสนองต่อสิ่งกระตุ้นที่เขามี
‎ผมมั่นใจว่าอาการทางจิต ‎และอาการป่วยทางจิตจากเหตุการณ์รุนแรงนี้
‎มีส่วนทำให้เขายิงภรรยา
‎ถ้าเขาไม่ป่วยทางจิตจากเหตุการณ์รุนแรง
‎ผมมั่นใจว่าเหตุการณ์นี้จะไม่เกิดขึ้น
‎(ไม่มีอะไรเกิดขึ้นจนกว่าจะฝันก่อน) ‎(คาร์ล แซนด์เบิร์ก)
‎(รายงานของดร.บรูซกลายเป็นส่วนสำคัญ)
‎(ของการแก้ต่างให้โทบี้ เกรกอรี)
‎หน้าที่ของผมไม่ใช่เพื่อแก้ตัว
‎หรือหาเหตุผล
‎ในอาชญากรรมที่พวกเขาก่อ
‎งานของผมเริ่มต้นและจบลงด้วยการประเมินผล
‎อะไรเกิดขึ้นหลังจากนั้น
‎ขึ้นอยู่กับผู้พิพากษา คณะลูกขุน
‎เป็นผู้ตัดสินว่าผลลัพธ์จะเป็นอย่างไร
‎(คดีของเกรกอรีไม่เคยถูกพิจารณาไต่สวน)
‎(ทนายฝ่ายจำเลยของเขากลับตอบรับข้อตกลง)
‎(โต้แย้งว่าเกรกอรีมีความสามารถที่ถดถอย)
‎(เนื่องจากการป่วยทางจิตจากเหตุการณ์รุนแรง)
‎ผมคาดหวังไว้ว่าคดีนี้จะมีการไต่สวน
‎ผมคาดหวังไว้ว่า ‎จะถูกอัยการสืบพยานจากฝ่ายตรงข้าม
‎ผมคาดหวังกับทั้งหมดนั้น
‎ความจริงที่ว่ามีการรับข้อตกลงไว้แล้วนั้น
‎มันน่าแปลกใจสำหรับผม
‎โดยเฉพาะอย่างยิ่งคดีฆ่าโดยเจตนา
‎(ในปี 2018 เพื่อแลกกับการยอมรับสารภาพผิด)
‎(เกรกอรีถูกตัดสินจำคุก 24 ปี)
‎(สำหรับโทษที่เบาขึ้น)
‎(คือการฆ่าโดยเจตนาแต่ไม่มีการไตร่ตรอง)
‎(เมืองซานตาเฟ รัฐนิวเม็กซิโก)
‎อัยการเขตทำให้เราผิดหวังอย่างมากจริงๆ
‎พวกเขายอมรับข้อตกลง
‎โดยไม่แจ้งให้พวกเราทราบเลยสักคน
‎ทำไมเราไม่สามารถให้คณะลูกขุนพิจารณาไต่สวน
‎นั่นจะเป็นสิ่งเดียวที่ทำให้เราสงบสุขได้
‎ถึงแม้ว่ามันจะยาก
‎แต่นั่นคือสิ่งที่พวกเราเตรียมพร้อมที่จะรับมือ
‎เพื่อสามารถหาเหตุผลในคดีฆาตกรรมไอเนซ
‎ฉันชื่อทอนย่า
‎ฉันเป็นป้าของไอเนซ
‎ไอเนซกับโทบี้อยู่ที่นี่กับฉันประมาณสามเดือน
‎ระหว่างที่พวกเขาหาที่อยู่
‎พวกเขามีเด็กทารกผู้ชายตัวน้อยชื่อเบลค…
‎เขาน่ารักมาก
‎(ในช่วงแรกของความสัมพันธ์)
‎(ครอบครัวของไอเนซมีความกังวล)
‎(เรื่องพฤติกรรมของเกรกอรีที่มีต่อเธอ)
‎ไอเนซรู้ว่าฉันมีความกังวล
‎มันเป็นความสัมพันธ์ ‎ที่น่าเศร้าและคุมเข้มมากๆ
‎เขาบอกเธอว่าต้องแต่งตัวยังไง
‎กินยังไง จะไปไหนมาไหนยังไง
‎(25 ทิศใต้ อัลเบอร์เคอร์กี) ‎(25 ทิศเหนือ ลาสเวกัส)
‎มันมีผลกับความรู้สึกในการดำรงชีวิตของเธอ
‎จนกระทั่งเธอเชื่อว่าเธอไม่ดีพอ
‎และนั่นคือวิธีที่เขาทำร้ายเธอ
‎โทบี้ขู่จะทำร้ายผู้คนเสมอ
‎โทบี้ขู่จะฆ่าฉันต่อหน้าฉันเองและครอบครัวของฉัน
‎เขาบอกพ่อเลี้ยงและสามีเก่าของฉัน
‎ว่าเขาจะเลือกเราทีละคนจากถนน
‎แล้วยิงพวกเรา
‎เขาไม่ชอบให้เรายุ่งเกี่ยวกับเธอในทุกรูปแบบ
‎เขาอยากควบคุมทุกอย่าง
‎ไอเนซกับฉันคุยกันหลายครั้งหลายครา
‎ฉันสนับสนุนให้เธอพยายามหนีออกไป
‎เพราะฉันเป็นห่วงความปลอดภัยของเธอ
‎เธอพูดว่า ‎"หนูรู้ค่ะป้าทอนย่า หนูก็กลัวเหมือนกัน"
‎(ในที่สุดเดือนมิถุนายน ปี 2016)
‎(ไอเนซและเกรกอรีแยกกันอยู่)
‎(หลายสัปดาห์ก่อนเกิดเหตุฆาตกรรม)
‎(พวกเขาอยู่ในขั้นตอนสุดท้ายของการหย่าร้าง)
‎ไอเนซกับโทบี้ตกลงที่จะหย่ากัน
‎พวกเขาได้สิทธิ์เลี้ยงดูลูกของเขาด้วยกัน
‎เบลค
‎เขาต้องอยู่กับโทบี้สองสัปดาห์
‎และสองสัปดาห์กับไอเนซ
‎แต่มันเริ่มซับซ้อนมากขึ้น
‎เมื่อตอนที่ไปรับเบลคกลับมา ‎จากโทบี้ด้วยความยากลำบาก
‎เบลคถูกใช้เป็นเครื่องมือ
‎เพื่อที่จะเก็บไอเนซไว้ในชีวิตของเขา
‎โทบี้พยายามที่จะควบคุม
‎และให้เด็กคนนั้นออกห่างจากไอเนซ
‎นั่นเป็นเป้าหมายของเขา
‎(เมืองซานตาเฟ รัฐนิวเม็กซิโก)
‎ดังนั้นเธอจึงย้ายกลับไปที่รัฐนิวเม็กซิโก
‎เพื่ออยู่ท่ามกลางครอบครัว
‎พวกเราโน้มน้าวเธอ ‎ให้ขอความช่วยเหลือทางด้านกฎหมาย
‎(ไอเนซกลับมาที่รัฐมิสซูรี)
‎(เพื่อเจรจาข้อตกลงเรื่องการหย่าอีกครั้ง)
‎(รวมถึงอำนาจปกครองเบลคแต่เพียงผู้เดียว)
‎ไอเนซปรากฏตัวในศาลกับทนายของเธอ
‎ทำให้คุณเกรกอรีโกรธมาก
‎ถึงจุดที่ไม่มีวันหวนกลับ
‎เขาโกรธมากเพราะเขาสูญเสียการควบคุม
‎ฉันแชร์ข้อความกับไอเนซวันที่เธอถูกฆ่า
‎เธอบอกว่าเขาบ้าไปแล้ว
‎และเธอต้องการความช่วยเหลือ
‎เธอกลัว
‎(วันที่ 3 สิงหาคม ปี 2016 ศาลตกลง)
‎(ที่จะพิจารณาเงื่อนไขข้อตกลงใหม่ของไอเนซ)
‎(เกรกอรียิงเธอเสียชีวิตวันถัดมา)
‎ผมจำไม่ได้ว่าเกิดอะไรขึ้นในวันที่ยิง
‎ผมรักเธอ
‎และ
‎ผมคิดถึงสิ่งที่ดีๆ
‎เธอรักเด็กๆ แค่ไหน
‎เธอยอดเยี่ยมแค่ไหน
‎ตอนที่พวกเขาบอกผม
‎ว่า…คนที่เสียชีวิตคือไอเนซ
‎มันทำให้ผมสิ้นหวัง
‎เพราะตอนแรกผมรับมันไม่ได้เลย
‎และผมคิดว่าก็ยังเป็นอยู่จนทุกวันนี้
‎ผมรับมันไม่ได้
‎ผมรักเธอ
‎สารเลวไม่มีชิ้นดีจริงๆ
‎ให้ตายสิมันทำให้ฉันโกรธ
‎ฉันได้ยินเสียงที่ไม่ชัดของเขา
‎เขาโกหกหน้าด้านๆ
‎โทบี้คร่าชีวิตเพราะความโกรธ
‎มันไม่เข้าทางของเขา
‎มันไม่เข้าทางของเขาในศาล
‎และ…เขาวางแผนทุกอย่างไว้หมดแล้ว
‎ไม่ต้องสงสัยเลย
‎(เมืองเอลพาโซ รัฐเท็กซัส)
‎ผมไม่คิดว่าพวกเขาเป็นคู่ที่เข้ากันได้ดีเลย
‎ผมรู้สึกตลอดว่าเหมือนมีบางอย่างผิดปกติ
‎ผมรู้สึกตลอดว่าผมน่าจะเข้าถึงเธอให้มากกว่านี้
‎(เครื่องดื่มผสมผลไม้) ‎(วอดก้า จิน เตกีลา รัม เบอร์เบิ้น เมซคาล)
‎การได้รู้ผลลัพธ์สุดท้ายนั้นมันแย่มากสำหรับผม
‎ผมชื่อเจสซี่ แอนเดอร์ลา
‎ผมเคยรับใช้ชาติร่วมกับโทบี้ เกรกอรี
‎ในกองทัพบกที่ฟอร์ตคาร์สัน รัฐโคโลราโด
‎สมัยปี 2009 ถึงปี 2012
‎(เครื่องดื่มของวันนี้)
‎จริงๆ แล้วโทบี้ไม่ค่อยมี…
‎เพื่อนเยอะแยะสักเท่าไรนอกเหนือจากผม
‎เขาอยู่แต่กับตัวเอง
‎ผมแปลกใจที่เขายอมให้ผมเข้าไปในชีวิตเขา
‎เราเริ่มไปตกปลากันเป็นครั้งคราว…
‎หรือเราจะขึ้นไปบนภูเขาแล้วยิงปืนกัน
‎เขาเป็นคนดีสำหรับผมเสมอ
‎และมันก็ดีที่มีเขาเป็นเพื่อน
‎ตอนที่ผมเจอโทบี้ครั้งแรกนั้น
‎เขาบอกผมว่าเขากำลังจะหย่าครั้งที่สี่
‎เขาอายุสามสิบกว่าๆ
‎ผมก็แบบ "โห เป็นไปได้ยังไงเนี่ย"
‎แบบคุณผ่านการหย่ามาสี่ครั้งได้ยังไง
‎ในระยะเวลาสั้นๆ ขนาดนั้น
‎เขาเกือบภูมิใจเหมือนกัน
‎และนั่นคือส่วนที่บ้าของเรื่องนี้
‎ตัวผม โทบี้และไอเนซอยู่ในอัฟกานิสถาน
‎ไอเนซ เธอเป็นทหารที่ยอดเยี่ยม เธอมีความสุข
‎เธอเป็นคนที่ยอดเยี่ยม
‎โทบี้บอกผมว่าเขากับไอเนซ
‎มีความสัมพันธ์กัน
‎และบอกตามตรงว่ามันน่าตกใจจริงๆ
‎ตอนที่โทบี้บอกผมว่าพวกเขาแต่งงานกัน
‎จู่ๆ ก็…
‎เธอออกจากกองทัพ เขาออกจากกองทัพ
‎พวกเขาอยู่ในรัฐมิสซูรี กำลังจะแต่งงานกันที่นั่น
‎และพวกเขามีลูกกัน
‎ผมก็แบบว่า "โห นี่มันจะออกมาอิท่าไหน"
‎(บาร์)
‎(เจสซี่ได้รับการวินิจฉัยว่าป่วยทางจิตจาก) ‎(เหตุการณ์รุนแรงในขณะที่อยู่ในกองทัพเช่นกัน)
‎ผมคิดว่าตลอดหลายปีนั้นผมเป็นคู่หูคนสนิทของเขา
‎ผมคิดว่าผมสามารถกล่อมเขาได้จากหลายๆ สิ่ง
‎ทำให้เขาสงบลงได้และสิ่งต่างๆ อย่างอื่นด้วย
‎ถ้าเขาโทรมาแล้วคุยกับผม
‎ผมคิดว่าผมน่าจะห้าม ‎ไม่ให้เรื่องนี้เกิดขึ้นอย่างแท้จริง
‎ตอนที่ผลการประเมิน ‎ทางนิติเวชมาจากเมืองเซนต์หลุยส์
‎เขาประเมินผมอย่างละเอียดยิบ
‎ในรายงานนั้นเขาระบุว่า ‎การป่วยทางจิตจากเหตุการณ์รุนแรงมีส่วน
‎ในการยิงนี้และการยิงตัวผมเอง
‎ผมคิดว่ามันเป็นการตอบสนองตัวกระตุ้น ‎จากการป่วยทางจิตจากเหตุการณ์รุนแรง
‎ความเครียดด้วย ขาดยารักษาโรคด้วย
‎นั่นคือสิ่งที่ผมรู้สึก
‎นั่นคือสิ่งที่ผมเชื่อ
‎มันทำให้ผมโมโหนะ ผมจะไม่โกหก
‎ผมโมโหที่เขาพูดแบบนั้น
‎เพราะมีคนที่มีปัญหาหลายอย่าง ‎เพราะป่วยทางจิตจากเหตุการณ์รุนแรง
‎นั่งที่นั่นแล้วโทษว่าป่วยทางจิต ‎จากเหตุการณ์รุนแรง มันผิดเลยละ
‎การป่วยทางจิตจากเหตุการณ์รุนแรงของผมคือ
‎ผมไม่ชอบอยู่ในฝูงชน
‎มันน่ากลัวสำหรับผม
‎สารอะดรีนาลีนของผมหลั่ง
‎ผมจะเริ่มเหงื่อออกและผมหวาดระแวง
‎ถ้าผมมีปืนในสถานการณ์แบบนั้น
‎ผมจะไม่ชักมันออกมาแล้วยิงผู้คน
‎ผมจะไม่ขับรถข้ามเมือง
‎แล้วเป็นแบบ ‎"มีสิ่งกระตุ้นผม ให้ผมเข้าไปยิงใครสักคนเถอะ"
‎ป่วยทางจิตจากเหตุการณ์รุนแรงไม่ใช่แบบนั้น
‎ไม่มีใครมีปฏิกิริยาตอบสนองยาวนานขนาดนั้น
‎ผมรักเขานะ เขาเป็นคู่หูผม
‎เพื่อนของผม ถูกไหม
‎แต่ไม่ว่าผมจะรักเขามากแค่ไหน
‎เขาทำแบบนี้
‎เขาก่ออาชญากรรม เขาฆ่าคน
‎(เมืองโอเวนส์วิลล์ รัฐมิสซูรี)
‎สำหรับผมมันเป็นคดีที่เปิดและปิดลง
‎โทบี้ เกรกอรีขึ้นรถอย่างโกรธแค้น
‎และขับมุ่งหน้าไปยังเมืองโอเวนส์วิลล์
‎มันเป็นการฆ่าโดยเจตนา
‎ผมไม่สงสัยในสิ่งนี้เลย
‎ผมชื่อแรนดี้ เอสฟอร์สต์
‎ผมเป็นนายอำเภอเทศมณฑลแกสโคเนด ‎ตั้งแต่ปี 2004 ถึง 2016…
‎(สำนักงานนายอำเภอ)
‎(นายอำเภอเอสฟอร์สต์) ‎(เป็นหนึ่งในเจ้าหน้าคนแรกที่มาถึงจุดเกิดเหตุ)
‎ตอนที่ผมไปถึง
‎ผมเห็นคนถูกหามส่งขึ้นรถพยาบาลออกไป
‎ผมลงไปดูตรงที่เหยื่ออีกคนอยู่
‎ผมดึงผ้าห่มออกและเห็นผู้หญิงคนหนึ่ง
‎นอนหงายหน้า
‎มีบาดแผลถูกยิงหลายที่
‎แผลส่วนใหญ่อยู่ที่ศีรษะ
‎ตอนผมอยู่ที่ลานจอดรถ บังเอิญมองไปเห็นกล้อง
‎ผมเลยไปที่ห้องผู้จัดการแล้วถามเขา
‎กล้องวงจรปิดของคุณยังทำงานอยู่ไหม
‎แล้วเขาตอบว่า "ใช่ มันยังทำงานได้อยู่"
‎(นายอำเภอ) ‎(แรนดี้ เอสฟอร์สต์)
‎มันยากสำหรับผมที่จะดู
‎เพราะผมรู้ว่ามันจะเกิดอะไรขึ้น
‎เขาลงจากรถคันนั้นและมี…
‎ประตูอีกสี่บานก่อนที่เขาจะเข้าถึงตัวเธอ
‎เขาเดินผ่านประตูพวกนั้น
‎และตรงดิ่งไปยังห้องท้ายสุด
‎(เกรกอรีอยู่ในห้องของไอเนซไม่เกินสามนาที)
‎เราพบเลือดในห้อง
‎เราถึงรู้ว่าเธอถูกยิงในนั้นอย่างน้อยหนึ่งครั้ง
‎แต่เธอยังสามารถเดินออกจากห้องไปได้
‎และ…
‎จากนั้นเธอก็ล้มลงที่พื้น
‎เขายืนอยู่เหนือเธอและเขายิงอีกสี่นัด
‎แล้วก็เตะที่ศีรษะเธอ
‎ผมหมายถึงนี่คือความเดือดดาล
‎นี่คือความเดือดดาลที่ควบคุมไม่ได้
‎มันคือการประหาร
‎มันไม่มีคำอื่นที่ใช้กับการกระทำนั้น
‎มันคือการประหาร
‎(เกรกอรีจะมีสิทธิ์ได้รับทัณฑ์บนในปี 2037)
‎(หลังจำคุกมาแล้ว 19 ปีในคดีฆาตกรรมไอเนซ)
‎(ห้ามบุคคลภายนอกเข้า ยกเว้นได้รับอนุญาต) ‎(นายอำเภอเทศมณฑลแกสโคเนด)
‎มันควรจะเป็นการฆ่าโดยเจตนา
‎และมันควรจะเป็นจำคุกตลอดชีวิต
‎หรือมันควรจะเป็นการฉีดยาพิษที่แขน
‎(เมืองเชดี้พ้อยท์ รัฐโอคลาโฮมา)
‎ในไบเบิลบอกว่าผมไม่ควรเกลียดใคร
‎มันเป็นสิ่งที่ยากสำหรับผม
‎เพราะผมมีความเกลียดชังมากมายและ…
‎ความเคียดแค้นในตัวผมต่อคนคนนั้น
‎และผมไม่ชอบวิธีที่ทำให้ผมรู้สึกแบบนั้น
‎ผมจอห์น ทัลค์
‎ไอเนซเป็นลูกสาวเพียงคนเดียวของผม
‎ตอนที่ไอเนซมาหาผม ‎และบอกว่าเธอจะเข้าร่วมกองทัพ…
‎มันทำให้ผมกลัว
‎เพราะกำลังมี ‎ปฏิบัติการพายุทะเลทรายและอะไรแบบนั้น
‎(ทัลค์)
‎แต่ผมรู้สึกภูมิใจในตัวเธอจริงๆ
‎เพราะผมรู้ว่านั่นคือสิ่งที่เธออยากทำ
‎และเธออยากรับใช้ประเทศชาติ
‎แล้วเธอก็เจอกับโทบี้
‎ใช่ครับ ผมบอกไอเนซว่าผมไม่ไว้ใจหมอนั่น
‎ผมรู้สึกไม่ดีกับเขา
‎ผมมีความรู้สึกที่ไม่ดีซึ่ง…
‎ปกติผมจะไม่ค่อยรู้สึกแบบนี้มากนักกับคนอื่นๆ แต่…
‎แต่เขาทำให้ผมรู้สึกแบบนั้น
‎และเธอบอกว่า "ไม่หรอกค่ะ ไม่เป็นไร"
‎ผมเลยบอกให้เธอจับตาดูให้ดีและระวังตัวด้วย
‎เขาไม่มั่นคงเอาซะมากๆ และขี้ขลาด
‎และเขาจะข่มขู่ผู้คน
‎ไม่ใช่ต่อหน้าพวกเขา
‎แต่ทำลับหลัง
‎บอกว่าไม่รู้สินะ "ผมสามารถฆ่าใครก็ได้
‎ผมรอดตัวเพราะอ้างได้ว่า ‎ป่วยทางจิตจากเหตุการณ์รุนแรง"
‎นั่นเป็นหนึ่งในเรื่องที่ใหญ่ที่สุดของเขา
‎เขาคิดว่ามันคือบัตรผ่านออกจากคุกฟรีๆ
‎ผมได้รับโทรศัพท์
‎อธิบายว่าพวกเขาเซ็นสัญญายอมรับสารภาพ
‎ซึ่งกวนใจผมมากจริงๆ
‎เพราะชายคนนี้ฆ่าลูกสาวผมอย่างเลือดเย็น
‎ผมบอกทนายทางโทรศัพท์
‎ว่าเขาบอกผมว่าเขาจะฆ่าใครได้
‎แล้วอ้างว่าป่วยทางจิตจากเหตุการณ์รุนแรง
‎และเขาจะลอยนวลไปได้
‎ทนายบอกผมว่า "โอ้ ผมไม่รู้เรื่องนั้นเลย"
‎ผมพูดว่า "เพราะคุณไม่เคยโทรหาผม"
‎พวกเขาไม่เคยโทรมาผม เพื่อถามคำถามเลย
‎ไอเนซเป็นสิ่งสำคัญที่สุดในชีวิตผมและ…
‎เมื่อรู้ว่าผมไม่สามารถกอดลูกสาวได้อีกแล้วนั้น
‎มันฉีกผมเป็นชิ้นๆ
‎มันทำให้ผมปวดใจเกินกว่าจะอธิบายได้ มัน…
‎ผมแค่คิดถึงลูกของผม
‎ให้ตายสิ
‎(ไม่มีเหยื่ออีกแล้ว)
‎(สี่เดือนหลังจากการสัมภาษณ์ครั้งแรกของเขา)
‎(โทบี้ เกรกอรีตกลงที่จะตอบคำถามเพิ่มเติม)
‎(ห้ามผู้กระทำผิด) ‎(ออกเกินกว่าจุดนี้โดยไม่มีเจ้าหน้าที่คุ้มกัน)
‎ผมสามารถเข้าใจว่าทำไมคนอาจจะไม่เชื่อ
‎ว่าผมจำอะไรไม่ได้จากวันนั้น
‎ผมไม่รู้ว่าผมทำอะไรลงไปแบบไม่รู้ตัว ‎หรือเกิดอะไรขึ้น หรือ…
‎สภาพจิตใจผมเป็นยังไง
‎และนั่นคือสิ่งที่ผมต้องอยู่กับมันไปตลอดชีวิต
‎ไม่มีใครที่จะลงโทษผม
‎ได้มากกว่าที่ผมจะลงโทษตัวเอง
‎ทุกวันนี้ผมถูกเตือนความจำด้วยแผลเป็นบนใบหน้า
‎ถึงแม้ว่าผมจะจำเหตุการณ์ไม่ได้
‎ผมรู้ว่ามันเกิดอะไรขึ้น
‎ทำไมผมถึงอยู่ที่นี่
‎(เกรกอรี, ที 296785)
‎ป่วยทางจิตจากเหตุการณ์รุนแรงเป็นสิ่งที่ฉับพลัน
‎ดังนั้นทันทีที่…
‎"สิ่งนี้เกิดขึ้น ตอนนี้ผมมีปฏิกิริยาแบบนี้" ถูกไหม
‎พอคุณผ่านพ้นช่วงเวลานั้นไปแล้ว
‎คุณก็เริ่มที่จะสงบลง
‎สารอะดรีนาลีนของคุณก็เริ่มลดลง
‎ถ้าผมมีปืนในสถานการณ์แบบนั้น
‎ผมจะไม่ชักมันออกมาแล้วยิงผู้คน
‎ไม่มีใครมีปฏิกิริยาตอบสนองยาวนานขนาดนั้น
‎ผมจะไม่โกหก มันเจ็บปวด
‎มันเจ็บปวดที่ได้ยินเขาพูดแบบนั้น
‎การป่วยทางจิตจากเหตุการณ์รุนแรงมันไม่ใช่…
‎เกิดขึ้นทันทีทันใด
‎การป่วยทางจิตนั้นสามารถเป็นหลายวัน
‎มันเกี่ยวกับเหตุการณ์ที่เกิดขึ้น
‎ที่ซึ่งใจคุณอยู่ตรงนั้น
‎ผมไม่รู้ว่าเกิดอะไรขึ้น
‎ตั้งแต่เช้าวันนั้นจนมาถึงตอนที่เกิดสิ่งนี้ขึ้น
‎คุณพูดไม่ได้ว่า…
‎"นี่ถ้าผมมีปืนผมจะ…ผมจะไม่ทำแบบนี้"
‎คุณรู้ได้ยังไง
‎เพราะคุณไม่เคยอยู่ในสถานการณ์ ‎แบบนั้นแบบที่คุณหมดความอดทน
‎(เกรกอรีเหลือเวลาจำคุกต่ออีก 15 ปี)
‎(ก่อนที่จะมีสิทธิ์ได้รับทัณฑ์บน)
‎ผมคิดว่าผมควรถูกปล่อยตัว
‎ผมหมายถึง ผมอยากถูกปล่อยตัว
‎ไม่มีใครอยากติดคุก
‎แต่สิ่งที่ผมตั้งใจ ‎ไม่ใช่เพียงแค่ออกไปแล้วพยายามใช้ชีวิต
‎ความตั้งใจของผมคือไปโรงพยาบาลทหารผ่านศึก
‎(ห้ามผู้กระทำผิด) ‎(ออกเกินกว่าจุดนี้โดยไม่มีเจ้าหน้าที่คุ้มกัน)
‎ผมรู้ว่าบางคนจะพูดอะไร
‎พวกเขาจะบอกว่า "เขาไม่ควรออกมา
‎เขาไม่ควรออกมาข้างนอกอีก
‎ถ้าเขาทำมาแล้วครั้งนึง เดี๋ยวเขาก็จะทำอีก"
‎แต่…
‎สภาพแวดล้อมในคุกนี้
‎เป็นสนามรบอีกที่นึง
‎การรักษาการป่วยทางจิต ‎จากเหตุการณ์รุนแรงไม่มีอยู่จริง…ในนี้
‎ผมไม่สามารถพูดถึงสิ่งที่ผมทำในการต่อสู้
‎เพราะพวกเขาอาจจะเข้าใจผิดได้
‎มีคนบอกผมว่าผมไม่สามารถพูดถึงเรื่องพวกนี้ได้
‎แต่นี่คือสิ่งที่ผมต้องพูดถึง
‎แต่ถ้าคุณได้รับการปล่อยตัวจากคุก
‎และคุณยังไม่ได้รับการรักษาอย่างที่คุณต้องการ
‎มันจะไม่เป็นอันตราย ‎ที่จะปล่อยคนอย่างคุณออกไปเหรอ
‎มัน…มันคือ
‎ผมไม่…
‎ผมจะไม่ตอบคำถามนั้น
‎(คำบรรยายโดย ฐานัดดา แจ็คสัน)